Urbo bankas
"Urbo" bankas (iki 2024 m. sausio 31 d. Medicinos bankas) – Lietuvos komercinis bankas, teikiantis finansines paslaugas verslo ir privatiems klientams. Vienas pirmųjų bankų Lietuvoje, pradėjęs teikti internetinę bankininkystę ir pirmasis – mobiliosios piniginės paslaugą.[reikalingas šaltinis] Buveinė nuo 1995 metų yra Vilniuje. Turi platų klientų aptarnavimo padalinių tinklą visoje Lietuvoje: Vilniaus, Kauno, Klaipėdos, Šiaulių, Panevėžio, Marijampolės, Alytaus, Tauragės, Telšių apskrityse. Pagrindiniai banko klientai: smulkios, mažos ir vidutinės įmonės, taip pat privatūs asmenys. 2024 m. vasario 1 d. Medicinos bankas pervadintas Urbo banku. Didžiausi akcininkai (2024 m. duomenys): Konstantinas Karosas – 90,13 proc, Western Petroleum Limited. – 9,87 proc.[reikalingas šaltinis]